Henri Meyer se Blog – Page 8
Author Henri Meyer (vdm)Posted on July 13, 2018 6 Comments on Die pad van die lewe…
Author Henri Meyer (vdm)Posted on May 10, 2018 May 10, 2018 Leave a comment on Jesus se Hemelvaart is soos 'n Dandelion…
'n Gedig van Dietrich Bonhoeffer
Dietrich Bonhoeffer was 'n ds. in Duitsland wat deur Hitler in die tronk gegooi is. Hy is op die ou end net voor die einde van die oorlog tereggestel.
Hier is 'n gedig wat hy vanuit die tronk geskryf het… Dit het my laat dink oor dominee wees. Dit is ook van toepassing op kind-van-die-Here wees.
Author Henri Meyer (vdm)Posted on April 17, 2018 April 17, 2018 Leave a comment on 'n Gedig van Dietrich Bonhoeffer
As God Nee sê…
Ek is besig met 'n preek oor hierdie tema en toe dink ek daaraan dat God ons liefdevolle Vader, Nee gesê het vir sy eie Seun, Jesus Christus.
Lees bietjie die volgende:
Markus 14:35–36 (AFR1983) 35Hy het toe 'n entjie daarvandaan op die grond gaan kniel en gebid dat, as dit moontlik is, die uur van lyding nie vir Hom sou aanbreek nie. 36Hy het gesê: "Abba, Vader, alles is vir U moontlik. Neem hierdie lydensbeker van My af weg. Moet nogtans nie doen wat Ek wil nie, maar wat U wil."
Jy sien soos ek die saak sien wys hierdie ding wat in Jesus se lewe gebeur het vir ons baie duidelik dat Jesus 'n mens was. Hy was bang! Hy het nie kans gesien vir dit wat voor Hom lê nie. Dink 'n bietjie daaraan? God en dit sluit ook met ander woorde Jesus in, sien die groter prentjie. Jesus weet nie net wat wag vir Hom nie, Hy weet ook dat dit nodig is om te gebeur. En nog steeds vra Hy of dit nie maar by Hom kan verbygaan nie. Dis groot hoor…
Jy sien, ek dink ons kan iets hier by Jesus leer. Ons kan iets leer oor wanneer ons in 'n krisis is. Die eerste ding wat ons kan leer is dat ons kan ontspan as ons onseker en bang is. Want, Jesus verstaan. Hy was ook daar. Hy weet hoe dit voel. Hy was daar, regtig daar, Hy het self in alles begin twyfel. MAAR!
Ja, daar is 'n groot MAAR. Hy het sy Vader vertrou. Sy Vader se oordele en sy Vader se plan met sy lewe. Jesus het geweet dat Hy 'n doel het. Hy het geweet dat Hy deel is van God se plan van liefde vir hierdie wêreld. Daarom het Hy ook geweet dat God in beheer is. Lees weer mooi wat Jesus bid. Hy bid: "Abba, Vader, alles is vir U moontlik." Met ander woorde, Vader dit is vir U moontlik om hierdie swaar ding wat voor my lê soos 'n berg weg te neem. Maar dit is ook vir U moontlik om hierdie swaar ding wat voor my lê te gebruik in U liefdevolle plan vir U koninkryk. So Vader ek vertrou U. Ek vertrou dat U goed is. dat U motief altyd liefde is. Dat U U Koninkryk deur my Gaan bou.
En dan bid Jesus: "Moet nogtans nie doen wat ek wil nie, waar wat U wil." Wat Jesus hier sê is: Vader as U Nee se vir my versoek dan gaan ek dit aanvaar. Want, U weet baie beter as ek. U is in beheer en ek vertrou U.
Nou bid ek: Vader help my om soos Jesus te vertrou. Help my om soos Jesus te bid. Ek wil soos Jesus wees…
Author Henri Meyer (vdm)Posted on March 22, 2018 Leave a comment on As God Nee sê…
Goeie Kersdag boodskap….
Vandag was ek en my gesin kerk toe by NG Gemeente Hoekwil naby Wildernis. Dis 'n doodgewone gemeente, niks buitengewoon amazing nie. Maar sommer met die instap kry jy al die idee dat die gemeente 'n familie is. Maar dis nie eintlik waaroor ek wil skryf vandag nie. Ek wil jou vertel van die dominee se boodskap. Dit het my getref.
Ds Dawie het vertel dat geskenke nogal 'n belangrike deel van Kersfees is. Kinders geniet dit. Ons soek maande na die regte geskenke. Ons spandeer geld daarop. En dis goed so. Want dit wys alles heen na die grootste geskenk van alles. Jesus wat as mens gebore is. Maar wat my laat dink het is die laaste deel van sy preek. Hy het gewys hoe belangrik dit is om 'n geskenk oop te maak. 'n Geskenk beteken niks vir jou as jy dit nie oopmaak nie. Dit is in die oopmaak waar die "magic" lê.
God gee vir ons die geskenk van die lewe. Ons vier dit veral met Kersfees. Dit help niks God gee jou hierdie geskenk en jy maak dit nie oop nie. Die "magic" gaan dan verlore…
Author Henri Meyer (vdm)Posted on December 25, 2017 December 25, 2017 Leave a comment on Goeie Kersdag boodskap….
Author Henri Meyer (vdm)Posted on November 10, 2017 November 10, 2017 1 Comment on Ek dors vir jou… Openbaring 3:20 Kyk, Ek staan by die deur en Ek klop. As iemand my stem hoor en die deur oopmaak, sal Ek by hom ingaan en saam met hom die feesmaal hou, en hy saam met My.
Hoe wyd en ver en hoog en diep is God se liefde…
Efesiërs 3:18 sê: "18Mag julle in staat wees om saam met al die gelowiges te begryp hoe wyd en ver en hoog en diep die liefde van Christus strek."
Dit het my aan die dink gesit oor hierdie 4 woorde: Wyd, Vêr, Hoog en diep… Hoe hoog is God se liefde? Hoe vêr strek God se liefde? Hoe wyd gaan dit? en hoe diep is God se liefde?
Kom ons begin by hoog. Die afstand tussen die hoogste punt van God se liefde en die laagste punt van sy liefde is nogal baie. God se hoogte begin baie laag. Filippense 2:7 sê dat God Homself verneer het deur die gestalte van 'n slaaf aan te neem. God het as Koning uit die hemel gekom en die laagste punt op aarde bereik. Hy is in 'n krip gebore en het aan 'n kruis gesterf. Ons kan nie laer as Hy daal nie! Ons kan ook nie hoër as Hy styg nie. Sy liefde is baie hoog. En hoekom doen Hy dit? Hy deel ons pyn met ons. Hy kom eet ons sakke sout op.
Wat is die lengte van God se liefde? Ons dink mos God kry ons eers lief as ons ons harte vir Hom gee. Maar eintlik het God ons lankal liefgehad. God se bestaan is baie langer as ons ou lewetjie. God was daar nog lank voor ons bestaan het en hy sal lank daarna ook daar wees. Dis belangrik om te verstaan dat God se liefde vir ons nie van ons afhang nie, maar van Hom. Hy kies dit. Psalm 139:16 "U het my al gesien toe ek nog ongebore was, al my lewensdae was in u boek opgeskrywe nog voordat ek gebore is."
Hoe wyd is God se liefde? Sy liefde strek oor alle grense heen. Sy liefde is wyer as rasse, tale, God is ewe lief vir alle mense. In Matteus 22 vertel Jesus die gelykenis van die bruilof waarna die genooides nie wil kom nie. Dan stuur die Vader sy slawe uit om almal op die straathoeke te nooi na die bruilof toe. Almal is welkom!
Wat is die Diepte van God se liefde? Augustinus die groot u Kerkvader het gesê: "Ons harte is rusteloos totdat dit rus in God gevind het" God se liefde is so wyd dat dit oral is, dit is wyer as ek. Ek kan nêrens heen vlug om sy teenwoordigheid te ontkom nie sê Psalm 139. God ken my intiem. Dit maak my bang en onseker. Kan God my dan regtig liefhê. Ek is darem bietjie beter as sekere sondaars sal ek sê. Op hierdie manier maak ek myself wys: "maar God sal my darem seker dan kan liefhê." Maar jy sien die ding is God het ons lief. Sy liefde is wyer as ons tekortkominge. Ons kan nie daarvan vlug. As jy God se liefde nie vat nie, kan jy nie jouself, Hom of ander liefhê nie. JY IS GOD SE GELIEFDE!
God se liefde is wyer, hoër, dieper en hoër as wat ons ooit sal kan vat…
Author Henri Meyer (vdm)Posted on July 16, 2017 2 Comments on Hoe wyd en ver en hoog en diep is God se liefde…